ผ่าแขนจากกระดูหักทั้ง2 ท่อน มา7ปีแล้ว พอวันสองวันมานี้ เจบแขนตรงที่ผ่า กดลงไปมีก้อนแข็งๆและเจบ ปวด มันนูนๆๆ เกิดจากอะไรค่ะ ต้องผ่าตัดไหมค่ะ
สวัสดีครับ taponถ้าเคยผ่าตัดกระดูกแขนหักมานานถึง 7 ปีแล้ว กระดูกก็น่าจะสมานติดกันไปนานแล้วครับ ดังนั้น ถ้าไม่ได้มีอาการบาดเจ็บเพิ่มเติม ก็ไม่น่าจะมีผลกับกระดูกแขนครับ ส่วนปัญหาที่พบก้อนแข็ง และ มีอาการปวดเวลาเจ็บ มีความเป็นไปได้ว่าน่าจะเป็นความผิดปกติตรงส่วนผิวหนังภายนอกมากกว่าครับ ซึ่งอาจเกิดจาก ก้อนพังผืดนูนและอักเสบ มีฝีตรงบริเวณแขน มีถุงน้ำที่เกิดการติดเชื้ออักเสบ เป็นต้นครับ ณ จุดนี้ จึงยังไม่น่าจะมีข้อบ่งชี้ในการผ่าตัดกระดูกนะครับเบื้องต้น ขอให้หลีกเลี่ยงการกดก้อนนั้น และรักษาความสะอาดบนผิวหนัง หากปวดบวมมาก ก็สามารถใช้ผ้าเย็นประคบไปก่อน แต่อย่างไรก็ดี ควรไปพบแพทย์เพื่อให้แพทย์ตรวจดูลักษณะก้อนอีกครั้ง เพื่อการรักษาที่ถูกต้องครับ